கேள்வி: சினேகா தீப்தி - வாழ்க்கை என்பது என்ன?
பதில்: சினேகா தீப்தி ஆந்திரப் பிரதேசம் விசாகப்பட்டினம் 1996 இல் பிறந்தார். குழந்தைப் பருவத்தில் எந்த விளையாட்டிலும் தீவிரமாக ஆர்வம் காட்டவில்லை என்றாலும், சகோதரர் மற்றும் தந்தையுடன் இணைந்து தெருவோரமாக துடுப்பாட்டம் விளையாடியுள்ளார். தந்தையின் அறிவுறுத்தல் காரணமாக இவர் துடுப்பாட்டம் விளையாடத் துவங்கினார். நான்காம் தரநிலையின் போது இவர் பயிற்சி வகுப்புகளிலும் கலந்து கொண்டுள்ளார். இவரின் தந்தை சினேகா தீப்தி மற்றும் அவரது தங்கை ரம்யா தீபிகா ஆகியோரை கோடைகால பயிற்சி முகாமில் சேர்த்தார். இவரது குடும்பம் உக்குநகரத்திலிருந்து (விசாகப்பட்டினம் இரும்பு ஆலை) விசாகப்பட்டினத்தின் மற்றொரு புறநகரான போதிநமல்லய்யா பாலத்திற்கு குடிபெயர்ந்தது. பயிற்சியாளர் கிருஷ்ணாராவின் கீழ் முறையான பயிற்சி பெற்றார் மற்றும் மருத்துவர் ஒய். எஸ். ராஜசேகர் ரெட்டி துடுப்பாட்ட அரங்கம் வசதிகளையும் பயன்படுத்திக்கொண்டார். 2013 இல், தீப்தி ஆந்திரப் பெண்கள் துடுப்பாட்ட அணியில் இருந்து இரு நூறுகள் அடித்த முதல் துடுப்பாட்ட வீராங்கனை ஆனார். மாவட்டங்களுக்கு இடையேயான மூத்த பெண்கள் துடுப்பாட்டப் போட்டியில் கிழக்கு கோதாவரிக்கு எதிராக 203 ஓட்டங்கள் எடுத்து இறுதிவரை ஆட்டமிழக்காதவர் இருந்தார். 2012-13 வங்காளதேசத் துடுப்பாட்ட அணிக்கு எதிரான தொடருக்கான தேசிய அணிக்கு இவர் தேர்ந்தெடுக்கப்பட்டார். அதன்மூலம் மிக இளம் வயதில் பெண்கள் பன்னாட்டு இருபது20 போட்டியில் விளையாடிய இந்திய வீராங்கனை எனும் பெருமை பெற்றார். அப்போது அவருக்கு வயது 16 வருடங்கள் மற்றும் 204 நாட்கள் ஆகும் ஆகஸ்ட் 2015 இல், ஏசிஏ வட மண்டல மாவட்டங்களுக்கு இடையேயான பெண்கள் போட்டியின் தகுதிச் சுற்றுப் போட்டியில் ஸ்ரீகாகுளத்திற்கு எதிராக 350 ஓட்டங்கள் எடுத்தார். இந்த போட்டியில் அவர் நான்கு ஓட்டங்களுக்கு இரண்டு இலக்குகளையும் கைப்பற்றினார்.